Komisijos tarnybų darbinis dokumentas - Pridedamas prie Pasiūlymas Europos parlamento ir Tarybos reglamentas dėl vandenilinių variklinių transporto priemonių tipo patvirtinimo ir iš dalies keičiantis Direktyvą 2007/46/EB [COM(2007) 593 galutinis SEC(2007) 1301] /* SEK/2007/1302 galutinis */





[pic] | EUROPOS BENDRIJŲ KOMISIJA | Briuselis, 10.10.2007 SEK(2007) 1302 KOMISIJOS TARNYBŲ DARBINIS DOKUMENTAS pridedamas prie Pasiūlymas EUROPOS PARLAMENTO IR TARYBOS REGLAMENTAS dėl vandenilinių variklinių transporto priemonių tipo patvirtinimo ir iš dalies keičiantis Direktyvą 2007/46/EB [COM(2007) 593 galutinis SEC(2007) 1301] KOMISIJOS TARNYBŲ DARBINIS DOKUMENTAS pridedamas prie Pasiūlymas EUROPOS PARLAMENTO IR TARYBOS REGLAMENTAS dėl vandenilinių variklinių transporto priemonių tipo patvirtinimo ir iš dalies keičiantis Direktyvą 2007/46/EB Atlikus poveikio vertinimą, paaiškėjo, kad būtina įtraukti vandenilines transporto priemones į tipo patvirtinimo sistemą, siekiant išlaikyti sklandų vidaus rinkos veikimą ir užtikrinti aukštą visuomenės saugos ir aplinkos apsaugos lygį. Susidariusi neaiški pažangiųjų vandenilinių transporto priemonių patvirtinimo padėtis kelia vis didesnį susirūpinimą ir neaiškumų. Šiuo metu vandenilinės transporto priemonės nėra įtrauktos į Europos bendrijos transporto priemonių tipo patvirtinimo sistemą. Dėl tokios padėties tipo patvirtinimo procedūros yra sudėtingos ir brangios, be to, neužtikrinama, kad šios transporto priemonės galėtų patekti į rinką visoje Europos Sąjungoje. Nekeičiant politikos, kyla pavojus, kad atsiras kliūčių sklandžiam vidaus rinkos veikimui, o patvirtinimas tebebus brangus ir sudėtingas. Tikėtina, kad nesiimant Bendrijos lygio veiksmų, valstybės narės priims skirtingus vandenilinių transporto priemonių standartus, todėl susidarys nepalankios vidaus rinkos, masto ekonomijų ir transporto priemonių gamybos sąlygos. Atlikus poveikio vertinimą, paaiškėjo, kad į dabartinę transporto priemonių tipo patvirtinimo sistemą įtraukus vandenilines transporto priemones, gamintojai gerokai sutaupytų, nes būtų išvengta didelių tipo patvirtinimo sąnaudų. Taip įvyktų dėl to, kad, priėmus Europos Sąjungos teisės aktą, kiekvienam transporto priemonės tipui pakaktų vieno tipo patvirtinimo, kurį gavus transporto priemonės patektų į Europos Sąjungos rinką. Taigi, vandenilinėms transporto priemonėms atsivertų visų 27 Europos Sąjungos valstybių narių rinkos. Tikėtina, kad šis sprendimas paspartintų aplinkai nekenksmingų varomųjų technologijų plėtrą, o tai savo ruožtu užtikrintų, kad vandenilinių transporto priemonių naudojimo teigiamas poveikis aplinkai būtų juntamas anksčiau. Priėmus ES reglamentą būtų užtikrinta, kad visos Europoje parduodamos vandenilinės transporto priemonės būtų gaminamos laikantis bendrų standartų ir būtų bent jau tokios pat saugios kaip ir įprastinės transporto priemonės. Poveikio vertinimo metu paaiškėjo, kad galimo ES reglamento projekto pasiūlyme pateikiamos būtinos nuostatos dėl vandenilinio transporto priemonės varymo saugos. Įtraukus vandenilines transporto priemones į tipo patvirtinimo sistemą, būtų užtikrinta, kad naujoviškų transporto priemonių diegimo srityje Europos Sąjunga neatsiliktų nuo kitų svarbių automobilių pramonės regionų; būtų skatinama investuoti į šiuos sprendimus ir taip būtų spartinama vandenilio technologijos plėtrą Europos Sąjungoje.